b'\n_START_ARTICLE_\nBerlin\n_START_SECTION_\nUprava\n_START_PARAGRAPH_\nKot zvezna de\xc5\xbeela ima predstavni\xc5\xa1ki dom (Abgeordnetenhaus) s 141 sede\xc5\xbei. Izvr\xc5\xa1no oblast predstavlja berlinski senat (Senat von Berlin), ki ga sestavljajo vrhovni \xc5\xbeupan (Regierender B\xc3\xbcrgermeister) in do osem senatorjev. Eden od njih ima uradni naziv \xc5\xbeupan (B\xc3\xbcrgermeister) in je namestnik vrhovnega. Vrhovni \xc5\xbeupan je hkrati tudi ministrski predsednik zvezne de\xc5\xbeele Berlin._NEWLINE_Upravno je Berlin razdeljen na 12 okro\xc5\xbeij (Bezirke), vsako ima svojo lokalno oblast, ki je podrejena mestni vladi. Okro\xc5\xbeja se nadalje delijo na 95 krajev (Ortsteile), ki predstavljajo zgodovinske ob\xc4\x8dine ali naselja, ki so bila leta 1920 priklju\xc4\x8dena mestni oblasti. Ti nimajo svojih predstavnikov v vladi, se pa razdelitev upo\xc5\xa1teva pri urbanisti\xc4\x8dnem na\xc4\x8drtovanju in v statisti\xc4\x8dne namene.\n_START_SECTION_\nBerlinsko nare\xc4\x8dje\n_START_PARAGRAPH_\nBerlinsko nare\xc4\x8dje spada v \xc5\xa1ir\xc5\xa1i sklop severnonem\xc5\xa1kih nare\xc4\x8dij, v za\xc4\x8detku germanskega naseljevanja v 14. st. in naprej se je govoril \xc5\xa1e jezik, bolj podoben nizozem\xc5\xa1\xc4\x8dini kot visoki nem\xc5\xa1\xc4\x8dini. Do danes je v tem nare\xc4\x8dju mnogo spodnje- (oziroma nizko-) nem\xc5\xa1kega, ki ohranjuje stanje pred drugim premikom glasov._NEWLINE_nem. was = berlinsko wat = nizozemsko wat = kaj_NEWLINE_nem. das = berlinsko dit = lol_NEWLINE_nem. Was ist das? = berlinsko Wat is dit? ali Wat is ditte? = nizozemsko Wat is het? = kaj je to?'